GiliGold/VAD_KnessetCorpus huggingface dataset:
מיקי לוי:
הסיכום שלי יהיה, אנחנו נפגשים פה עוד שישה חודשים עם מכתב למפכ"ל ולראש אגף התנועה שהוועדה דורשת לאכוף את זה
מיקי לוי:
 אדבר איתם גם טלפונית
אוהד מעודי:
אבל מה שאצלנו אשתדל לתת מענה וגם צעדים להמשך, שאין בעיה שתבצע בקרה ונשתף  מה שצריך
אוהד מעודי:
     לגבי דיפרנציאלי, התעריף נקבע לפי שש קבוצות נפח מנוע שונות, חובה
אוהד מעודי:
 בין הקבוצה הקטנה להכי גדולה יש פער של 50% כמעט במחיר
אוהד מעודי:
 אבל לא הכול בהקשר של המחיר ואז יבטחו יותר, עד כמה השפעה של זה
אוהד מעודי:
 כי יש נתון מדהים – הנתון שמוצג גם אצלנו וגם אצל מפעיל מאגר המידע הסטטיסטי שנותן לנו המלצות לתעריפים של שיעור אופנועים בלתי מבוטחים – ב-2018 כ-38%, ב-2019 – 41%, ב-2020 – 39%, 2021 – 38%, ובאותן שנים לא היה שינוי במחיר
אוהד מעודי:
 לכן אנו רואים שפחות או יותר זה סביב האזור הזה, מכל מיני סיבות, בין השאר גם מה שציינת של ביטוח לתקופה קצרה או כל מיני היבטים נוספים
אוהד מעודי:
     מבחינת צעדים להמשך, אחת, יש כבר היום השתתפות עצמית אך אנו במטרה להגדילה כדי לייצר אף הפחתה נוספת במחיר הביטוח
אוהד מעודי:
 כמובן בשיתוף פעולה עם משרד המשפטים
מיקי לוי:
יש פה מישהו ממשרד המשפטים? מתנצל
מיקי לוי:
 מייד
אוהד מעודי:
תכף נעביר להילה שמלווה את תחום הביטוח שנים רבות בשיתוף פעולה אתנו תמיד
אוהד מעודי:
     לגבי הגברת אכיפה, בסופו של דבר מי שלא מבוטח הוא מייצר עלויות לקרנית שזה הגוף שמשלם למי שנפגע על ידי נהג או מי שעלה על רכב בלי שעשה ביטוח
אוהד מעודי:
 הם מעבירים סכומים של 300 מיליון שקלים בערך
אוהד מעודי:
 לפי החישובים שלנו, ברגע שתהיה הגברת אכיפה ויהיה שיפור בדבר הזה זה יכול לחסוך כ-150 מיליון שקלים בתשלומים שקרנית מעבירה אם זה יהיה אפקטיבי
אוהד מעודי:
 לכן הצעדים שאתה רוצה להוביל מהוועדה הם מאוד חשובים
אוהד מעודי:
     עוד נתון שלא ציינו במסגרת הוועדה והוא מאוד חשוב – אנו גם פועלים בשיתוף עם רשות איגוד לשכות המסחר כדי שמי שנוסע באופנוע ועבר הכשרה שנותנת לו מענה אפקטיבי ויכולה להפחית את הסיכון כדי שהביטוח יכיר גם בזה כדי להפחית את מחיר הביטוח לאלה שעברו הכשרה כזו, זה גם צעד נוסף שאנו פועלים לקדם
אוהד מעודי:
 שיתוף פעולה גם עם קובי סודאי שאם איני טועה, מהרשות לאיגוד לשכות המסחר
אוהד מעודי:
 הוא בשיח מאוד טוב אתנו בהקשר הזה
אוהד מעודי:
 זה צעד נוסף
אוהד מעודי:
 נעדכן את הוועדה כשהדברים יתקדמו
מיקי לוי:
עו"ד הילה דוידוביץ
הילה דוידוביץ:
אנו הרבה שנים עובדים עם רשות שוק ההון בשיתוף פעולה בנושא של פרמיות ביטוחי אופנועים
הילה דוידוביץ:
 מצד אחד יש הסבסוד הצולב – מי שמשלם את כל גירעונות הפול זה הציבור כולו
הילה דוידוביץ:
 מבחינה משפטית יש לזה משמעויות
הילה דוידוביץ:
 צריך לדעת להצדיק
הילה דוידוביץ:
 זה אומר שכל ציבור מבוטחים משתתף
מיקי לוי:
כולל אותך
מיקי לוי:
 מפחיתים את התשלום שלך מהסבסוד שאתה מקבל
הילה דוידוביץ:
כאמור יש לזה משמעות משפטית שיש לדעת להצדיק ולתחום ולמצוא את האיזון הנכון ואת הגבול האדום לכך כי ככל שהסבסוד גבוה, קשה להצדיק משפטית לשיטתנו
הילה דוידוביץ:
 מצד שני אנו כן מבינים כל מה שעלה פה ועובדים בשיתוף עם רשות שוק ההון לנסות למצוא פתרונות כן להוזיל את הפרמיות
הילה דוידוביץ:
 יש כמה פתרונות על הפרק שאנו בוחנים אותם תוך שמירה על עקרונות פלת"ד, כי בסוף יש לחוק לפיצוי תאונות דרכים את התכליות החשובים
הילה דוידוביץ:
 אנו בשיח ודברים, פתוחים לשמוע
הילה דוידוביץ:
 כפי שאמר אוהד, יעדכן
מיקי לוי:
למיטב זיכרונך, שוטר/קצין משטרה רשאי להוריד מהכביש כלי רכב שנתפס ללא ביטוח?
הילה דוידוביץ:
אני לא אומנה על התחום הפלילי – אני בתחום האזרחי ורחוקה מהתחום הפלילי
הילה דוידוביץ:
 אני יכולה לנסות לבדוק
מיקי לוי:
אני יכול לבדוק את זה, שנייה וחצי
הילה דוידוביץ:
אבל אנחנו כן יודעים לאורך כל השנים, הציגו לנו, היו הרבה דיונים לאורך השנים על תת אכיפה בתחום הזה ותת ביטוח בתחום הזה
הילה דוידוביץ:
 גם בפנינו הובאו נתונים מאוד מטרידים, מאוד
הילה דוידוביץ:
 בסוף הפתרונות לא על שולחננו – על שולחן משרד המשפטים אבל זה נתון שאנו מודעים ומכירים
עמרי גוטמן:
מוצג פה כאילו נעשה לנו שירות או ג'סטה
עמרי גוטמן:
 אנו הסכמנו לכמה שינויים בנושא תעריפי הביטוח
עמרי גוטמן:
 גם הסכמנו להשתתפות עצמית שתהיה וולונטרית ולא כפי שהמפקח על הביטוח רצה לעשות בזמנו שתהיה מנדטורית
עמרי גוטמן:
 יש לך אפשרות היום לבחור אם אתה רוכב בטוח או אתה מחזיק מעצמך רוכב בטוח, אתה רוכש פוליסה עם השתתפות עצמית
עמרי גוטמן:
 לגבי הסבסוד זה מעוגן בחוק
עמרי גוטמן:
 יש רכיב העמסה של עד 8
עמרי גוטמן:
5%, זה בתוך חוק הפלת"ד
עמרי גוטמן:
 אף אחד לא עושה לנו טובה
עמרי גוטמן:
 מישהו קבע שיש כשל בביטוח וכדי לשפר מצבנו קבעו שיש אפשרות להעמיס על שאר- - -
הילה דוידוביץ:
אבל היו ניסיונות לאורך השנים
עמרי גוטמן:
זה מעוגן
עמרי גוטמן:
 רכיב העמסה, 8
עמרי גוטמן:
5%
עמרי גוטמן:
 אני אומר לאו דווקא בהקשר לדבריך אלא מה שציינו פה, להפחיד את הציבור, לרשום בפוליסה
מיקי לוי:
אל תדאג, זה לא יקרה
מיקי לוי:
 עם כל הכבוד להם הם לא קובעים מדיניות ולא יושבים בוועדת החוקה, חוק ומשפט
עמרי גוטמן:
אנו מצדנו הסכמנו להשתתפות העצמית הוולונטרית
עמרי גוטמן:
 אנו עושים הכול לשפר את מצבנו
עמרי גוטמן:
 לא עלה פה כלי רכב שכלל לא רשומים במשרד הרישוי שזה מגדיל את האחוז – כלי רכב שלא רשומים במשרד הרישוי ונעים על הכביש בלי טסט ובלי ביטוח, שזה מוסיף עוד ל-40% ומשהו האלה
עמרי גוטמן:
 אף אחד לא דיבר על זה
עמרי גוטמן:
 יש כלי רכב שלא ניגשים לטסט בכלל
עמרי גוטמן:
 לא עושים ביטוח לשבו, לא לשבוע, לא ליום, לא לכלום
עמרי גוטמן:
 נוסעים בלי טסט ובלי ביטוח
עמרי גוטמן:
 זה לא עולה כאן
עמרי גוטמן:
 זה כשל מוחלט של המערכת לתת מענה לציבור שמוקצה, תמיד הוא האשם, תמיד הוא זה שהוא מעמסה על כולם ואף אחד לא נותן פתרון
מיקי לוי:
אני לא חושב שזה עול
מיקי לוי:
 אני חושב שאתם מקלים על- - -
עמרי גוטמן:
אז אתה יחיד פה בדעה הזאת
עמרי גוטמן:
 כולם מציפים את הבעיה, ואנחנו מדברים על זה מההקמה, מהמעבר מאבנר לפול
עמרי גוטמן:
 אנו מדברים על כשלים ואף אחד לא נותן פתרון
עמרי גוטמן:
 דנים בזה שנים על שנים
מיקי לוי:
לא מבטיח אבל אנסה
עמרי גוטמן:
אשמח
עמרי גוטמן:
 לא פעם ראשונה שאתה עוזר לנו
מיקי לוי:
אנסה
נעמן זהר:
שאלה קצרה לאוהד ולנציגי שוק ההון – מה הם חושבים שיקרה ב-1 ביולי, כשהתעריפים יעלו?
מיקי לוי:
זה ועדת כספים
גידי זאגא:
השאלה אם יש להם תוכנית, אם בדקו - כל הזמן הציג ש-38%, 39% מבוטחים כשהתעריפים היו בגבול מסוים
גידי זאגא:
 עכשיו התעריפים יעלו
גידי זאגא:
 האם אתם צופים שזה יוריד את מספר המבוטחים? מה יקרה להכנסות הפול? הם יעלו כתוצאה מביטוחים או יישארו או אולי יירדו כי פחות אנשים יבטחו?
אוהד מעודי:
קודם כל הנתונים שציינת כאילו יש רווחיות מטורפת בתחום ביטוחי הרכב – תחום ביטוחי הרכב מקיף פלוס חובה היו הפסדיים בהגדרה בסביבות מיליארד וחצי שקלים החברות הפסידו
אוהד מעודי:
 לכן במובן מסוים האופנועים לא יוצאי דופן או חלילה מצורעים
אוהד מעודי:
 אנו רואים בכך ערך, אבל גם אתה ציינת שבסוף אנו רואים את הזווית הביטוחית ואנו תמיד מנסים לאזן את הדברים
אוהד מעודי:
 לאורך השנים האחרונות לא הייתה שום נגיעה בנושא של מחיר ביטוח בדגש על האופנועים
אוהד מעודי:
 ציינתם גם אתם שלפי החוק יש ההיבט של רכיב העמסה
אוהד מעודי:
 ברגע שיש חריגה, ולפי מפעיל מאגר המידע התקרבנו מאוד לתקרה שאסור לחרוג מעבר לאותה תקרה, אחרת גם אנו כמדינה מפרים את החוק
אוהד מעודי:
 לכן גם כאן בהיבט של שיעור מסוים שנעשו שינויים כולל בהקשר מדרגות של נפחי מנוע וכו', נעשה בצורה מאוזנת וסבירה
אוהד מעודי:
 מה יהיה – כמו בכל רגולציה שאנו עושים, תמיד עושים בקרה ובודקים לאחר מכן, גם בהוראות צרכניות שאנו מוציאים, ובמידת הצורך מבצעים שינויים
אוהד מעודי:
 לא היה מנוס מלבצע אותו שינוי
אוהד מעודי:
 שוב - יש צעדים להמשך – אם זה הכשרה לאופנועים, אם ההשתתפות העצמית, אם זה ביטוח לתקופה קצרה
אוהד מעודי:
 יש עוד מספר צעדים שאנו חושבים שיכולים לייצר ערך ונבחן את זה לאחר תקופה
רן כהן:
ההמלצה לשקף את הסבסוד של האופנועים בפוליסה הייתה המלצה של משרד מבקר המדינה
רן כהן:
 לא שלי
מיקי לוי:
לא אומר שהוא צודק
רן כהן:
אבל המלצה שלו שהמדינה קיבלה על עצמה
רן כהן:
אפנה לנציג מבקר המדינה, כי איני מסכים איתם בכול - אם אשתי עשתה תאונה אתה רוצה שזה יירשם גם בפוליסה? מה הדגל הזה? איפה זכויות אדם? אשתי כל יום וחצי, אז זה יירשם בפוליסה? מספיק שזה נרשם במחשב וכשאני בא לשלם אני רואה את הפרמיה עולה
רן כהן:
 נראה לי לא בסדר, ואם זה יהיה תלוי בי, זה לא יקרה
אוהד מעודי:
מסקר שאנו בוחנים, הציבור לא תמיד מסתכל בצורה מאוד חזקה על הפוליסה
אוהד מעודי:
 לפעמים סמ"ס לפני חידוש כמה שילמת, כמה אתה צפוי לשלם – הדברים האלה הם יותר אפקטיביים במיוחד בעידן של היום
אוהד מעודי:
 שוב, זה נדבך אחד מתוך מספר צעדים במטרה לייצר היגיון בפעולות כמו שצריך בתחום הזה של ביטוח חובה
מיקי לוי:
כיוון שזה רק המלצה של מבקר המדינה ותפקיד המבקר להגיש את הדוח לוועדה עצמה – יש הליך שנותן את זה ליושב-ראש הכנסת, אבל זה רק כדי – זה נראה לי פשוט לא בסדר, לשים אות קין כזה
מיקי לוי:
 לא יקרה ככל שזה תלוי בי
רן כהן:
דבר אחרון – גם היום המחיר שמשלמים מבוטחי האופנועים מכסה רק כשליש מהסיכון שמהווים, רק כשליש מעלות התביעות שלהם
רן כהן:
 היתר מסובסד על ידי הציבור, בין אם על ידי הפול ישירות ובין אם על ידי חברות הביטוח באמצעות צו החציה
רן כהן:
     לסיום, תיקון של נתון שאמרתי קודם, כמות הפוליסות ברכב פרטי שיש בפול הם למעלה מ-200,000 פוליסות ב-22'
אוהד מעודי:
כמה פוליסות ביחס לחשיפות?
רן כהן:
כמעט 60,000 פוליסות בחשיפה אבל כמות פוליסות בשנה - למעלה מ-200,000
קריאה:
	תוכל לחזור על האחוזים של הסבסוד?
עמרי גוטמן:
נתון מ-21' – נזק כולל במיליוני שקלים – במיליארדים - אני מקריא מדוח שנתי של מפקח על הביטוח
אוהד מעודי:
יש שם תרשים שמראה שליש-שליש-שליש
רן כהן:
לא, ברשותך, אתה קורא את הנתון לא נכון
רן כהן:
 הפרמיות שמשלמים מהווה כשליש
רן כהן:
 עוד שליש סבסוד באמצעות הפול ועוד שליש סבסוד באמצעות המבוטחים ברכב פרטי באמצעות צו החצייה שזה גם תוספת לפרמיה
רן כהן:
 הרכב הפרטי משלם
עמרי גוטמן:
סליחה? 75-25
רן כהן:
ה-25 כלול בהפסדי הפול
עמרי גוטמן:
על הפרמיה שאני משלם? לא מבין את זה
עמרי גוטמן:
 זה לא מדויק
גידי זאגא:
אם יש תאונה של שני רכבים, והמחוקק קבע 75-25 ללא הוכחת אשם, למה זה נכנס להפסדים של הפול? על חשבון הסבסוד של הדו גלגלי
רן כהן:
זה לא נכנס להפסדי הפול
עמרי גוטמן:
אני לא מקבל את זה
עמרי גוטמן:
 הנתון הזה לא מדויק
עמרי גוטמן:
 זה פברוק
מיקי לוי:
אני כמובן לא יכול לפסוק בעניין הזה, אין בידי הכלים
מיקי לוי:
 אתם מוכנים לקיים איתם, הפול, ישיבת עדכון?
עמרי גוטמן:
אנחנו רוצים לקיים ישיבה עם המפקח על הביטוח – לא עם הפול
אוהד מעודי:
אתם יותר ממוזמנים
אוהד מעודי:
 כבר קיימנו ישיבה אחת עם קובי
אוהד מעודי:
 אתכם אין בעיה
מיקי לוי:
אוהד נעתק לבקשה
מיקי לוי:
 יוציא זימון, ייקבע מקום וזה יהיה חלק מהמצע לדיון שאקבע לפעם הבאה
מיקי לוי:
     הוועדה לא באה על סיפוקה
מיקי לוי:
 יש פה הרבה דברים פתוחים
מיקי לוי:
 אחד הדברים שהכי מטרידים זה סדרי גודל מטורפים של 460,000 כלי רכב פרטיים שנוסעים ללא ביטוח בכבישי ישראל ועוד סדר גודל של 60,000 קטנועים שנוסעים ללא ביטוח
מיקי לוי:
 חלק מהפתרונות שביקשתי מרשות שוק ההון זה לתת תשןבות לכמה מעריכים בתקנה את חובת הזמן שיש לעשות ביטוח – אחת
מיקי לוי:
 שתיים, שחקן שאינו כאן ויוזמן לפעם הבאה – משטרת ישראל
מיקי לוי:
 נוציא מכתב אינפורמציה שזה מה שעלה בוועדה לביקורת המדינה ואנו מבקשים שיורו לשוטרי משטרת ישראל שעוצרים רכב מכל סיבה שהיא לבדוק האם יש ברשותו תעודת ביטוח
מיקי לוי:
 נבדוק גם מה הסנקציות שיש בידי משטרת ישראל ואם יש בידי קצין משטרה אישור או בתקנה או בחוק אפשרות להוריד את אותו רכב שנסע ללא ביטוח וללא טסט, על אחת כמה וכמה מהכביש, לתת לו צו הורדה, יש לעשות זאת כי אם לא נגביר את האכיפה, התופעה הזו תלך ותגבר
מיקי לוי:
 אין בכלל ויכוח
מיקי לוי:
 מדובר בנפשות
עאדל מחאג'נה:
רציתי רק להוסיף שהחתך הגדול ביותר של הרכבים הלא מבוטחים שנעים על הכבישים היום בארץ הם בחברה הערבית
מיקי לוי:
אם הייתי עכשיו מוביל את הלחימה בפשיעה, חלק מההתארגנות שלי בנוסף לרשות המיסים, למס רכוש, למע"מ ולביטוח לאומי - גם משרד הרישוי היה יושב אצלי בבדיקות שאני עושה, אבל לא אני מוביל את הלחימה בפשיעה
מיקי לוי:
 אני מקבל מה שאתה אומר
אוהד מעודי:
לגבי מה שאמרת – אם יש אתר הביטוח, המשטרה יכולה להתחבר בממשק ישר, וברגע שהם בודקים כל רכב, אוטומטית לבדוק אם יש לזה חובה או לא
מיקי לוי:
צריך להיות לזה ממשק יותר קל, כי אותו שוטר שנכנס לו ועוצר אותו, הוא בלחץ, צריך לפתור, צריך לתת דוח
מיקי לוי:
 לא פשוט
אוהד מעודי:
לא, ממשק בין המשטרה להר הביטוח
קריאה:
היום הממשק הוא מקרנית למשטרה בדיווח חודשי אבל אנחנו דורשים לשפר את זה שיהיה יומי ואף שייצא מהר הביטוח אלינו למסופי המשטרה
קריאה:
ואוטומטית אפשר ישר על המסוף לראות אם יש לרכב הזה ביטוח חובה או לא, בלי צורך לבקש מסמכים
אוהד מעודי:
בלי קשר לקידום הטכנולוגי השוטר יכול לומר: תביא לי מסמכים
מיקי לוי:
פעם היתה חובה להחזיק תעודת ביטוח, רשיון רכב, טסט ורשיון נהיגה
מיקי לוי:
 היום הורידו את רשיון הנהיגה
נעמן זהר:
נושא לסוף – הגדרת הנפחים, שמשום מה זה משרד התחבורה, שינה את ההגדרה
נעמן זהר:
 היה עד 125 סמ"ק עשו את זה עד 124
נעמן זהר:
 היה 250, עשו 249
נעמן זהר:
 זה לא נכון
נעמן זהר:
 בגלל בעיית עיגול שיש להם בנפחים
מיקי לוי:
אבל זה לא שינה את המחיר
נעמן זהר:
שינה את המחיר
קריאה:
אנחנו בוחנים את זה
קריאה:
 הם היו בקשר אתנו
קריאה:
 הנושא הזה בבחינה
מיקי לוי:
קבעתי לכם ישיבה - תעלו את העניין הזה
מיקי לוי:
 מדרגות – אמרנו
מיקי לוי:
 אמרנו אכיפה
מיקי לוי:
 ושוב, הכי חשוב זה הסיפור של כלי הרכב שנוסעים ללא טסט וללא ביטוח
מיקי לוי:
 לא יודע אם צריך לבצע שינוי חקיקה, גברתי, אבל אם זה בתקנות שר האוצר, זה יספק אותנו
הילה דוידוביץ:
אין לי תשובה עכשיו
אוהד מעודי:
לגבי הסנקציה למי שאין לו? לדעתי זה בפקודת התעבורה
אוהד מעודי:
 היום ממה שאני מבין, אפשר להפנות את האדם למשפט כדי לראות אם מבטלים לו או מתלים לו את הרשיון אבל צריך להיות קנס מינהלי
אוהד מעודי:
 כמו שאתה חונה באדום לבן
מיקי לוי:
ראית איך מתנהל בית משפט לתעבורה? לא פשוט
מיקי לוי:
 כמו סרט נע
מיקי לוי:
 קנס מינהלי זה הדבר הטוב ביותר
מיקי לוי:
 כמו רשות המיסים כשהייתי ממונה עליהם – משפט, משפט
מיקי לוי:
 למה משפט? חייב 10 מיליון, תגמור 6 מיליון, תוריד מסך, שלום
מיקי לוי:
 בעוד 6, 10 שנים, יפשוט את הרגל, לא תראה אגורה
מיקי לוי:
 זה אותו סיפור
מיקי לוי:
 ההליך מטורף במדינת ישראל ויש ללכת על קנס מינהלי
מיקי לוי:
     תם ולא נשלם
מיקי לוי:
 התחלנו בדו גלגלי והגענו לביטוח כולל ויש הרבה מה לעשות בעניין
מיקי לוי:
 אני קובע מהיום ישיבה לינואר 24' בתקווה שיהיו שיפורים, והשיפורים הנדרשים עלו פה גם לרשות שוק ההון, גם מבחינת הביטוח, גם מבחינת הפול
מיקי לוי:
 יש פה מגוון שחקנים
מיקי לוי:
 משטרת ישראל היא שחקן מרכזי באכיפה
מיקי לוי:
 נשתדל לבצע פתרונות
מיקי לוי:
 חשבתי שאהיה איש בשורות היום
מיקי לוי:
 לא צלח בידי אבל יש דרך או התוויית דרך לעתיד לבוא
מיקי לוי:
     תודה רבה, הישיבה נעולה
מיקי לוי:
 אני מתכבד לפתוח את דיוני הוועדה לביקורת המדינה
מיקי לוי:
 על הפרק: תכנון ושיווק קרקעות למגורים, דוח שנתי של משרד מבקר המדינה 2023
מיקי לוי:
      מלימוד הדוח יש כשלים ניכרים שעולים וצפים בדוח עצמו, תכנון מול ביצוע, יש כאן שאלות מאוד מאוד קשות של כשלים בשיווק
מיקי לוי:
 השיווקים חוזרים על עצמם שנה אחרי שנה
מיקי לוי:
 אם שיווקתי קרקע – וזה במספרים גדולים, זה לא בשוליים – אם שיווקתי קרקע השנה, וזה כשל, בשנה הבאה זה מופיע עוד פעם, ואז לכאורה, תיאורטית, השיווקים עולים ומנפחים את הסטטיסטיקה
מיקי לוי:
      יש לי כמה שאלות מאוד מאוד מרכזיות למי שנמצא כאן
מיקי לוי:
 189,000 יחידות דיור חסרות במדינת ישראל – לפי הדוח
מיקי לוי:
 אני כבר אומר לכם, אני רוצה לדעת כמה יחידות שווקו בשנת 2022 ואני מבקש לדעת כמה יחידות דיור במצטבר חסרות היום, למרות שאמרתי שזה 189,000
מיקי לוי:
      אני מעלה לכם משיעורי הבית שעשיתי
מיקי לוי:
 33% במסגרת התכנון של הבנייה זה במסגרת התחדשות עירונית
מיקי לוי:
      זה אחלה תיאוריה, רק איפה היא עומדת כי זה תלוי בקבלנים פרטיים
מיקי לוי:
 מה המדינה עושה כדי לעודד אותם לבוא לעשות התחדשות עירונית? מה הכשלים שיש פה? 33% בתכנון – תכלס, זה באוויר כי אנחנו לא יודעים מי ניגש ומי לא ומתי יהיה ביצוע, אם בכלל
מיקי לוי:
     כמובן שיש חריגה ביחידות הדיור שאושרו, אבל בוועדות המחוזיות יש חריגה בזמן מהתקן של 18 חודשים
מיקי לוי:
 זה אומר שזה מעלה את המחיר כי יחידות הדיור, מועד בנייתן נדחה
מיקי לוי:
      יש 25% כשלים בשיווקים עצמם
מיקי לוי:
 אני מבקש מרמ"י לדעת למה זה קורה, איך זה קורה, אולי המחירים גבוהים, אולי זה בפריפריה – אני לא יודע להגיד
מיקי לוי:
 הוועדה – לא אני, הוועדה – רוצה לשמוע מכם היכן זה עומד
מיקי לוי:
 דיברתי גם על מכרזים ששווקו ונכשלו, חוזרים על עצמם מדי שנה כדי להגדיל, לטעמנו, את הסטטיסטיקה
מיקי לוי:
 אני מבקש לדעת כמה שווקו בעשור האחרון וכמה בוצעו בפועל
מיקי לוי:
 אני מאוד מקווה שבאתם עם שיעורי בית
מיכאל ביטון:
אפשר להוסיף שאלה?
מיקי לוי:
 אני הרי לא יכול להקיף את כל הבעיות
מיקי לוי:
 בבקשה, חבר הכנסת ביטון
מיכאל ביטון:
בדוחות קודמים דווח על הזוכים בדירות החדשות בתוכניות השונות של הממשלה ומעמדם הכלכלי של הזוכים
מיכאל ביטון:
 פורסם נתון מזעזע – לדעתי, אפילו אולי גם האוצר היה שותף לפרסום הזה – שההכנסות זה לאנשים עם עשרות אלפי שקלים במשכורת
מיכאל ביטון:
 הדיור שבוצע כדיור בר השגה – מחיר מופחת, מחיר מטרה, מחיר למשתכן שהיה יותר זול, לא עושים אותו, אבל מחיר מופחת ומחיר מטרה, הזוכים הם בעלי הכנסה ענקית
מיכאל ביטון:
 זאת אומרת שגם מסבסדים דירה והיא גם מגיעה למעמד ביניים גבוה, בינוני ומעלה, בכלל לא מגיעה למי שמקבל שכר נמוך
מיכאל ביטון:
      אנחנו צריכים את הנתון הזה
מיכאל ביטון:
 מי זכה בדירות ומי לא זכה? מי לא יכול לקנות דירה בישראל?
מיקי לוי:
אני כבר אומר לך, אין נתון כזה
מיכאל ביטון:
ויש את הנתון שמדווחים על קפיצה של 208% עלייה במחיר הדירות מ-2007 עד 2022
מיכאל ביטון:
 מה המצב של הנתון הזה ביחס לעולם? 208% התייקרות ב-15 שנים, ורואים שביעדי השיווק של רמ"י הם מצליחים בפריפריה לעשות 110%, 120% מעבר ליעד, ובמרכז פחות, אבל האם יש 120% חיזוק כלכלי של היישובים האלה, של הכנסות שגדלו, שהם יכולים לקלוט את התושבים האלה? של תפקוד? יש שם אדמות ריקות
מיקי לוי:
הוא מדבר כראש עיר לשעבר והוא יודע על מה הוא מדבר
מיכאל ביטון:
יש אדמות ריקות ואדמות מדינה
מיכאל ביטון:
 במרכז הארץ זה גם אדמות מדינה, גם קק"ל, גם אדמות פרטיות
מיכאל ביטון:
 אותו ראש רשות שאין לו עוצמה כלכלית, אומרים לו, בוא נמכור אצלך בתים
מיכאל ביטון:
 הוא רץ קדימה אבל הוא לא מקבל פתרון
מיכאל ביטון:
 ואז אתה רואה היצף בפריפריה וחוסר במרכז
מיכאל ביטון:
 אם לצד ההיצף הזה היו עוד מקומות עבודה, עוד מסחר, עוד תעשייה, עוד תקציבי הפעלה לחינוך, עוד גנים, עוד בתי ספר, כל הדברים האלה בחוסר, ויש פער פה בין  להציף את הפריפריה בבתים לבין הפתרונות שהפריפריה מקבלת
מיקי לוי:
 אני אוסיף עוד נתון אחד
מיקי לוי:
 לאור המצב הפוליטי-כלכלי לשנה הזו, אנחנו רואים ירידה במספר התחלות הבנייה, אנחנו רואים ירידה בביקושים כי אנשים מפחדים לקחת משכנתה
מיקי לוי:
 זה בדיוק הילדים שלנו שלוקחים משכנתה, לא החלק העליון, והפער של השנה הזו ייתן את אותותיו הלאה, והשאלה מה עושים
מיקי לוי:
      אני לא מומחה בתחום
מיקי לוי:
 הוועדה לביקורת המדינה מבקשת לדעת אם יש תשובות
מיקי לוי:
 אם אין תשובות, תגידו אין תשובות
מיקי לוי:
 זה היה פתיח
מיקי לוי:
 אין ספק, זה נושא לא פשוט, טעון
מיכאל ביטון:
יש לי עוד שאלה אחרונה
מיכאל ביטון:
 יש הנחת יסוד של האוצר ואולי של רמ"י ושל ראשי המדינה, שהדרך היחידה לבנות בית זול זה לפנות לקבלנים
מיכאל ביטון:
 במקום שילכו לאריק שרון, שבנה דירות בערבויות מדינה והוזיל אותן, אתה יודע מה ההפתעה עם הדירות, אותם עשרות אלפי דירות ובתים שאריק שרון בנה? לא הפעילו את ערבויות המדינה בגלל הביקושים
מיכאל ביטון:
     זאת אומרת, אפשר היום בכסף ממשלתי לבנות דירות זולות יותר לזוגות צעירים, בלי כל הפטנטים השיווקיים, בעלויות הבנייה עצמה, בלי נתח של קבלנים שחוגגים
מיכאל ביטון:
 ואתה יודע, אצל קבלנים זה שרשור
מיכאל ביטון:
 יש לך את המותג של קבלן מפורסם – הוא לא בונה בעצמו, הוא רק המותג, מעביר לקבלן משנה גדול שיודע לבנות, הוא מעביר לקבלן משנה אחר, כל אחד גוזר אחוזים, וככה מגיעה דירה ביוקר
מיכאל ביטון:
     למה אנחנו לא בונים דירות  ובתים בערבויות מדינה? אם אריק שרון, אנשים ידעו לעשות את זה פעם, אנחנו לא יודעים היום? בואו ננסה לפחות, בואו ניקח 5,000, נראה איך זה עובד
מיקי לוי:
 נציגי מבקר המדינה, בבקשה
מיקי לוי:
 בוקר טוב לכולם, תודה שבאתם
צחי בובליל:
צחי בובליל, מנהל אגף במשרד מבקר המדינה
צחי בובליל:
 בוקר טוב
צחי בובליל:
 אנחנו נציג את הממצאים העיקריים
צחי בובליל:
 הביקורת התבצעה בשנת 2022, התייחסה בעיקר לשנים של 2016, 2017, בערך עד 2021
צחי בובליל:
 בדקנו את הפעולות של רשות מקרקעי ישראל בנוגע לתכנון ושיווק של קרקע למגורים, בדקנו נושאים של יישום התוכנית האסטרטגית לדיור, ועיקר הבדיקה הייתה ברשות מקרקעי ישראל, במשרד הבינוי והשיכון, במינהל התכנון
צחי בובליל:
      (שקף: נתוני מפתח)
צחי בובליל:
 חלק מהדברים כבר נאמרו
צחי בובליל:
 אושרו במוסדות התכנון כ-600,000 יחידות דיור, כשמתוכן 384,000 ביוזמה ציבורית
צחי בובליל:
 לא מעט מקרים היו של חריגה מתקן הזמנים
צחי בובליל:
 מצאנו ש-28% מהתוכניות – שכללו כ-52% מכלל יחידות הדיור של היוזמה הציבורית – אושרו בחריגה מזמן התקן של 18 חודשים, שזה עוד פעם, מאריך בסופו של דבר את תהליך הייצור של יחידת דיור
צחי בובליל:
      הזכרנו את הנושא של חסמים
צחי בובליל:
 מתוך 324 תוכניות שאושרו בשנים 2017 עד 2021, ב-35%, אחוז גבוה, קיימים חסמים, שזה בשלבי השיווק, היתרי הבנייה או האכלוס
צחי בובליל:
      בסופו של דבר, רק 14% מכלל יחידות הדיור שאושרו בשנים האלה, שווקו
צחי בובליל:
 80% היה שיעור העמידה ביעדי הממשלה לביצוע עסקאות בשנים האלה, וצריך לציין שגם יחידות שכבר שווקו, יש לא מעט שלא מגיעים מהר לשלב של בנייה או לשלב של סיום בנייה
צחי בובליל:
      אני אזכיר את זה בהמשך
צחי בובליל:
 יש בעיה של נתונים בנושא הזה, אבל לפחות מה שאנחנו ראינו, היו ארכות בנייה לעסקאות בהיקף של 54,000 יחידות דיור בשנים האלה, לא מעט
צחי בובליל:
      (שקף: העלייה במדד מחירי הדירות)
צחי בובליל:
 העלייה במדד מחירי הדיור, הזכירו את זה כאן לפניי
צחי בובליל:
      (שקף: מדיניות התכנון הממשלתית – התוכנית האסטרטגית לדיור)
צחי בובליל:
 הוזכר כאן שיש בפריפריה מספר יחידות גבוה מהיעדים
צחי בובליל:
 לעומת זה, באזורי הביקוש היה נמוך במעט מהיעדים, כמובן צריך להתכוונן בנושא הזה, לשים לב לעודפים ולחוסרים מצד שני, וכמו שהזכיר פה חבר הכנסת, אם יש עודפים וזה בפריפריה, הרעיון הוא שבאמת תהיה גם בסופו של דבר תמיכה בתשתיות בנושא הזה
צחי בובליל:
      (שקף: תוכנית פעולה לייזום תכנון מפורט על מקרקעי ישראל)
צחי בובליל:
 לגבי תוכנית פעולה, החלטת הממשלה לגבי התוכנית האסטרטגית, היא דורשת גיבוש תוכנית פעולה לייזום תכנון סטטוטורי, תוכנית שאמורה להיות לטווח ארוך ולא מדי שנה
צחי בובליל:
 אנחנו מצאנו שתוכנית כזאת לא גובשה, המלצנו לרמ"י ולמשרד הבינוי לגבש תוכנית כזאת בהתאם להחלטת הממשלה
צחי בובליל:
      (שקף: דיווח לקבינט הדיור ומעורבות מועצת מקרקעי ישראל)
צחי בובליל:
 לפי החלטת הממשלה, מטה הדיור ומינהל התכנון היו צריכים לדווח מדי שנה על מידת העמידה ביעדי התוכנית האסטרטגית
צחי בובליל:
 בפועל, היה דיווח רק בשנת 2018
צחי בובליל:
 מאז – 2019, 2020, 2021 – לא היו דיווחים
צחי בובליל:
 גם המועצה לא נתנה תשומת לב לנושא התוכנית האסטרטגית, לא מצאנו שהיא דנה בזה או בחנה את מידת הביצוע של רמ"י והאם היעדים עומדים בהלימה לתוכנית האסטרטגית
צחי בובליל:
      המלצנו גם להעביר דיווחים שנתיים לקבינט בדבר העמידה ביעדים וגם ששר הבינוי, שעומד בראש המועצה, יקיים דיונים בנושא הזה באופן עיתי, לפחות אחת לשנה, ושהמועצה תקיים פיקוח על פעולות הרשות בנושא הזה
מיכאל ביטון:
מה זאת אומרת אחת לשנה? זה מצב חירום, אין דירות
צחי בובליל:
לפחות אחת לשנה
מיכאל ביטון:
הייתי מצפה אחת לשבועיים דיון
מיכאל ביטון:
 אין בתים ואתה מדבר על אחת לשנה, לאן נגיע? אם מישהו רוצה לפתור משבר הוא יטפל בו אחת לשנה? המשבר הכי כואב למדינה? המלצה לא מי-יודע-מה
צחי בובליל:
אמורים גם הרשות להעביר דיווחים עתיים
מיכאל ביטון:
צריך כל שבועיים לכנס את המועצה הזאת ושיעבדו ויביאו תוצאות
מיקי לוי:
 הלוואי והייתה לנו שליטה על המועצה הזאת
צחי בובליל:
(שקף: אישור תוכניות ביוזמה ציבורית על מקרקעי ישראל בוועדות המחוזיות)
צחי בובליל:
 נושא של אישור תוכניות ביוזמה ציבורית, הזכרנו קודם, מכלל היחידות שאושרו בוועדות, כ-50% אושרו בזמן התקן
צחי בובליל:
 הומלץ שמינהל התכנון יפעל במשותף עם רמ"י ועם משרד הבינוי לתיאום וקידום תכנון התוכניות שבאחריותם ולקיצור לוחות הזמנים
מיקי לוי:
 זה משפט סתום
מיקי לוי:
 זה לא קורה
מיקי לוי:
 מומלץ – עד עכשיו אין תיאום בין רמ"י, משרד החקלאות
מיקי לוי:
 אם אין, תגיד אין, אז הינה, יש לנו פה עוד כשל
צחי בובליל:
הציפייה היא שמי שהגיש את התוכניות גם יפעל, שזה גם רשות מקרקעי ישראל ומשרד הבינוי, לקדם אותן ולפעול לקיצור לוחות הזמנים עד כמה שאפשר
מיכאל ביטון:
אתה יודע שאפילו גבולות הגזרה בין משרד השיכון לרשות מקרקעי ישראל לא ברורים עד הסוף
מיכאל ביטון:
 יש שכונות שהשיכון מקדם ומשווק, יש שכונות שרשות מקרקעי ישראל מקדמת, משווקת ומפתחת במסלול ישיר עם הרשויות, ובין הטיפות כשאתה שיושב בפגישות האלה, מגיע אליך נציג שיכון ואומר לך, כדאי לך לעבוד איתנו
מיכאל ביטון:
 אחרי זה מגיע אליך נציג רמ"י ואומר - - -
מיקי לוי:
זה אתה מספר מחוויותיך כראש עיר?
מיכאל ביטון:
הם יודו פה שזה ככה
מיכאל ביטון:
 זה עצוב
מיכאל ביטון:
 מה זה הדבר הזה שאנחנו, אין לנו בתים, ושני גופים בכלל בתחרות ביניהם ושלא יעבדו הכי חזק יחד למען מטרה משותפת, בלי לבלום אחד את השני
מיקי לוי:
נראה לי זה אחד הכשלים המרכזיים פה
מיקי לוי:
 יד ימין לא יודעת מה יד שמאל עושה
מיכאל ביטון:
זה מין עבודה כזאת כפולה, לא תמיד מתואמת, אז הם מחלקים גזרות – אתה את השכונה הזאת, אני את השכונה הזאת
מיכאל ביטון:
 השיכון, הוא יודע גם להביא פתרונות משלו, ורמ"י אומר, אבל לי יש את הכסף, אז אני אתן לך פיתוח מראש ותהיה עצמאי ותבצע, שזה גם מפתה רשויות, אבל אם רשויות לא יודעות לנהל את זה?
מיקי לוי:
רמ"י והשיכון חיים באותה מדינה?
מיכאל ביטון:
כן, באותה מדינה
מיכאל ביטון:
 זה מצב שבו גוף מסוים הוא לפעמים אקס טריטוריה
מיכאל ביטון:
 הוא כאילו לקח לעצמו עצמאות שלא אמורה להיות
מיקי לוי:
חבר הכנסת ביטון, בוא נשמע את עיקרי הדוח וניתן למשיבים צ'אנס לענות
צחי בובליל:
(שקף: זמינותן לשיווק של תוכניות מפורטות למגורים)
צחי בובליל:
 זמינות לשיווק
צחי בובליל:
 הפוטנציאל התכנוני שקיים למגורים אינו מנוצל דיו לשיווק
צחי בובליל:
 ציינתי כבר קודם, ב-114 מתוך 328 תוכניות קיימים חסמים, 83% מהם בשלב השיווק, חסמים של תשתיות, תחבורה, שפכים, התנגדות רשויות, גבולות שיפוט, זיהום קרקע
צחי בובליל:
     אנחנו המלצנו גם לבחון את שיעורי השיווק הנמוכים ולפעול להסרתם בשיתוף פעולה עם כל הגופים האלה
צחי בובליל:
      היה קיים פורום מנכ"לים להסרת חסמים, אנחנו ממליצים על המשך הפעילות שלו
צחי בובליל:
 זה היה לפחות כשאנחנו בדקנו
מיקי לוי:
רק בנושא השיקום, פורום המנכ"לים?
צחי בובליל:
היה פורום מנכ"לים שעסק בהסרת חסמים בתחומי תשתיות לצורך קידום דיור
מיקי לוי:
עד מתי הוא עבד?
צחי בובליל:
כשאנחנו בדקנו הוא פעל
צחי בובליל:
 הוא פעל ב-21', אולי גם ב-22'
צחי בובליל:
 אנחנו לא יודעים כרגע אם הוא עדיין פועל
מיקי לוי:
מה אני יכול לעשות, אין לי שליטה על הממשלה
צחי בובליל:
(שקף: ביטול עסקאות ומתן ארכות לביצוען)
צחי בובליל:
 עסקאות בפועל
מיקי לוי:
תעצור פה
מיקי לוי:
 מישהו יודע לענות לי על פורום המנכ"לים להורדת חסמים?